இந்த போடடி மலையின் உச்சியில் இருந்து உள்ளே 132 மீ. நீளம், 26 மீ. அகலம் மற்றும் 30 மீ. உயரமுள்ள குகை அமைக்கப்படும். மலையின் வெளிப்பாகத்திலிருந்து 2.1 கி.மீ. நீளமுள்ள சுரங்கப்பாதை வழியாக இக் குகையை அணுகும் வகையில், 5 ஆண்டுகளில் ஆய்வுக்கூடம் அமைக்கத் திட்டமிடப்பட்டுள்ளது. 3,000-ம் டிடெக்டர்கள், 50 கிலோ டன் இரும்பு, உலகின் பெரிய காந்தம், 3 மில்லியன் மின்னணு நடத்திகள் ஆய்வுக்கூடத்தில் இடம்பெறும். இங்கு அடிப்படை இயற்பியல் ஆராய்ச்சிதான் நடைபெறும் என்று நியூட்ரினோ அறிவியல் ஆய்வுக்கூடத் திட்ட இயக்குநர் பேராசிரியர் நாபா கே.மோண்டல் முன்பு ஊடகங்களுக்கு வழங்கிய பேட்டியில் தெரிவித்து இருந்தார்.